**Mutassa be a bányászati tevékenységhez kapcsolódó diffúz források elhelyezkedését, a diffúz felületek kiterjedését és azok levegőtisztaság-védelmi hatásterületét térképen ábrázolja.**

A Tállya „Kopasz-hegyi” Andezit bánya telephelyén, a bányászati technológiákkal kapcsolatban, bejelentett pontforrás nem található.

A diffúz légszennyező források tekintetében, a bányászati technológiákkal, illetve a nyersanyag előkészítéssel kapcsolatban 3 db van bejelentve (2008-ban az eredeti 5 db-ból 2 diffúz forrást kijelentésre került\*). A diffúz légszennyező források jellemző adatait az alábbi táblázatban foglaltuk össze a bányaüzem 2008-ban és 2013-ban benyújtott LAL bejelentései, illetve az EMI-KTVF 2008. augusztus 21. keltű, 16043-4/2008. sz. és a EMI-KTF 2645-5/2014. sz. határozata alapján.

|  |  |  |  |  |  |
| --- | --- | --- | --- | --- | --- |
| Azonosító | Megnevezés diffúz források | Magasság  [mBf] | Szennyező anyag (kód) | Felület | Időtartam  [h/év] |
| D7 | bányaudvar, közlekedési út | 282 | szilárd (nem toxikus) (7) | 2.850 | 299 |
| D8 | 0/20 depó | 272 | szilárd (nem toxikus) (7) | 210 | 56 |
| D9 | 0/80 depó | 320 | szilárd (nem toxikus) (7) | 210 | 11 |

A helyhez kötött diffúz légszennyező források elhelyezkedését az 1. mellékleten mutatjuk be.

A következő táblázatban a diffúz felületek relatív magasságát Tállya település ÉK-i része átlagos magasságához (-200 mBf) viszonyítva adjuk meg

|  |  |  |  |  |  |
| --- | --- | --- | --- | --- | --- |
| Azonosító | Megnevezés diffúz források | Magasság [mBf] " | Relatív magasság [m] | Felület | Időtartam [h/év] |
| D7 | bányaudvar, közlekedési út | 282 | 82 | 2.850 | 299 |
| D8 | 0/20 depó | 272 | 72 | 210 | 56 |
| D9 | 0/80 depó | 320 | 120 | 210 | 11 |

A terjedésvizsgálatoknál, a felületi források esetében, a bányaüzem 2016. éves LM, valamint 2008. és 2013. LAL bejelentő lapján szereplő adatokkal („működő felület”, üzemidő) számoltunk.

|  |  |  |  |
| --- | --- | --- | --- |
| Jele | D7 | D8 | D9 |
| Megnevezés | bányaudvar, közlekedési út | 0/20 depó | 0/80 depó |
| Magasság [mBf.] | 282 | 272 | 320 |
| Relatív magasság [m] | 82 | 72 | 120 |
| Működő felület [m2] | 2.850 | 210 | 210 |
| Mérete [m] | 10x285 | 15x 15 | 15x 15 |
| Szög (0°-hoz) | -5° | 0° | 0° |
| Működési idő [üh/év] | 299 | 56 | 11 |
| Kibocsátás  [mg/(m2s)] | 0,11 | 0,14 | 0,14 |
| Szélsebesség  [m/s] | 2 | 2 | 2 |
| Szélirány (E-hoz) | 225° | 225° | 225° |
| Környezeti hőmérséklet [C°] | 10 | 10 | 10 |
| Légköri stabilitási együttható (p) | 0,282 | 0,282 | 0,282 |
| Domborzati  viszonyok | sík | sík | sík |
| Felszíni érdesség [m] | 0,3 | 0,3 | 0,3 |


Megjegyzések, közelítések a terjedés vizsgálattal adatokkal kapcsolatban:

D7 A bányaudvart, a burkolt közlekedési útját, szárazság, illetve erős szél esetén, szintén locsolják, a porkibocsátás max. intenzitása: 4 kg/(ha\*h). A diffúz forrás egy 82 m relatív magasságú, 10 m x 285 m kiterjedésű (2.850 m2) felülettel helyettesíthető.

D8, D9 A 0/20, és 0/80 depók porkibocsátás intenzitását, mivel közvetlenül a törési művelet után, a szállítószalagról kerül a termelvény a felületükre, ezért viszonylag erős kiporzás tapasztalható (lásd: 22. ábra-23. ábra): 5 kg/(ha-h) érték. A diffúz források 72 m, illetve 120 m relatív magasságú, 10 m x 15 m kiterjedésű (210 m2) felületekkel helyettesíthetők.

A legnagyobb hatásterülettel rendelkező diffúz légszennyező forrás a D7 jelű.

A D7 jelű felületi forrás szállópor (PM10) kibocsátása a távolság függvényében



A közvetlen hatásterület [a) feltétel C=0,28 µg/m3 PM10 konc.-nál] = 1338 m

A D7 jelű felületi forrás szállópor (PM10) kibocsátása a távolság függvényében

A levegőben kialakuló porkoncentráció, igen alacsony (µg/m3) koncentráció szinten, elnyújtott görbe szerint oszlik el.

A hatásterület eléri, az ~1.200 m távolságban lévő Tállya község szélét.

A bányaudvar „működő felületéről” származó szállópor kibocsátás maximális értéke Cmax = 0,35 µg/m3, ~660 m távolságban, ami nem éri el a megengedett 24 órás határérték (50 µg/m3) századrészét.

A diffúz légszennyező források (D7, D8, D9) együttes hatásterületét a 2. melléklet mutatja be. Az együttes hatásterület megegyezik a D7 jelű diffúz felület hatásterületével.

A munkafolyamat fajlagos szilárdanyag emissziója 30 napos időintervallumra vonatkoztatva 2÷4 kg/ha; a levegőbe kerülő szilárd por mennyisége:

--D7 0,285 ha x 4 kg/ha = 1,140 kg, 299 üh/év; 3,81 g/h;

--D8 0,021 ha x 4 kg/ha = 0,084 kg, 56 üh/év; 1,50 g/h;

--D9 0,021 ha x 4 kg/ha = 0,084 kg, 11 üh/év; 7,63 g/h.

Mivel a levegőbe jutó anyag átlagos szemcsemérete nagyobb, mint 70 μm, a jelentős ülepedési sebesség (nagyobb, mint 0,3 m/s) miatt az udvar és az út szintjétől 3 m magasra felvert por 3 m / 0,3 m/s = 10 s ideig tartózkodik a levegőben. Ezen idő alatt – a jellemző 2 m/s átlagos szélsebesség esetén – max. 20 méter távolságra jut el a részecske, ezen a távolságon belül ülepedik le a kibocsátott por; a depótéren a magasabbról felvert por távolabb is juthat:

* a számított max. koncentráció nem hagyja el a felületi források széleit,
* a max. koncentráció 4 µg/m3, a D8 (0/20 depó) diffúz légszennyező forrás „működő felülete” felett alakul ki,

**Mutassa be a bányászati tevékenység minden munkafolyamatára vonatkozóan, hogy a bányatelekkel határos területeken levő NATURA 2000 és a Nemzeti Ökológiai Hálózat területein (puffer övezet, magterület), figyelembe véve az alap levegőterheltséget, teljesülnek-e az ökológiai rendszerek védelmében meghatározott kritikus levegőterheltségi szintekre vonatkozó határérték kritériumok.**

A vizsgálatoknál az ökológiai rendszerek védelmében meghatározott kritikus levegőterheltségi szintekről szóló, a 4/2011.(I. 14.) VM rendelet 4. számú mellékletében foglaltakat figyelembe véve:

Nitrogén-oxidok mint N02: az éves határérték 30 µg/m3

Kén-dioxid: az éves határérték 20 µg/m3

Nitrogén tartalmú vegyületek mint N:25 kg/ha x év

A D7, D8, D9 jelű források miatti terhelés az ökológiai rendszerek védelmében meghatározott kritikus levegőterheltségi szintet nem lépi túl a bányatelek határán kívül.

Részben a kibocsátás időbeli és mennyiségi értékeinek alacsony és korlátozott nagysága, részben a „bányagödör” elhelyezkedése, a falak levegőtisztaság-védelmi funkciójának köszönhetően a hatásterület maga a műveléssel érintett terület, ami bányatelken belül marad.

**Nyilatkozzon a D5 és D6 jelű diffúz források levegőtisztaság-védelmi engedélyével kapcsolatban.**

A COLAS Északkő Bányászati Kft. 2014. február 03.-án levegőtisztaság-védelmi engedélyt kért a telephelyén lévő levegőterhelést okozó, helyhez kötött D7 (Bányaudvar, közlekedési út), D8 (0/20 depó) és D9 (0/80 depó) jelű diffúz légszennyező forrásainak üzemeltetésére, az Észak-magyarországi Környezetvédelmi és Természetvédelmi Felügyelőségtől.

A Felügyelőség az engedélyt 2645-5/2014. számon megadta.

Az engedélyben előírt levegőterheltségi szint határérték:

* Légszennyező anyag: szálló por (PM 10)
* 24 órás határérték: 50 ug/m3
* Éves határérték: 40 ug/m3

Az engedély alapján nyilatkozzuk, hogy a COLAS Északkő Bányászati Kft. Tállya Bányaüzemében D5 és D6 jelű diffúz felületi források ma már nem találhatók.

**Mutassa be térképen - az új területek bevonásával kapcsolatosan - a tervezett ütemezést évenként az elkövetkező 5 évre. Helyrajzi számokkal és EOV koordinátákkal is le kell határolni a jelenlegi tényleges termelési területet, illetve a tervezett a bányászati tevékenységgel igénybe veendő területeket, évenkénti ütemezéssel.**